Carl Lumholtz

Carl Sofus Lumholtz (1851–1922) var en norsk oppdagelsesreisende, etnograf og forfatter. Han reiste på ekspedisjoner til Australia, Mexico og Borneo der han beskrev stammer, planteliv og dyrearter.Dag og Tid, 11. november 2022, s. 30.

 Liv og virke 
Han ble utdannet cand.theol. i 1876. I 1880 dro han til Australia. Her tilbrakte han fire år hvor han utforsket ukjente områder i Queensland og identifiserte flere nye pattedyr. Han bodde også en periode sammen med Australias urbefolkning. I 1886 avslo han et tilbud om å bli konservator ved Arendal Museum.Da oppdageren Carl Lumholtz glapp for Arendal Museum, avtrykk.no, 29.11.2022 I stedet dro han til USA og bosatte seg der omkring 1890. Lumholtz oppdaget flere nye plante- og dyrearter og studerte urfolk i Mexico i årene 1890–1910. publisert 23. august 2013, lest 23.8.13. Reisene var på oppdrag av blant andre American Museum of Natural History og American Geographical Society, og en stor samling fotografier var ett av resultatene av reisene. lest 23.8.2013.

Med støtte fra blant andre Andrew Carnegie og J.P. Morgan utrustet han i 1890 en ekspedisjon på 30 mann til fjellområder i Mexico. Han hadde flere ekspedisjoner i Mexico og planla deretter å krysse Ny-Guinea. I stedet for å vandre over Ny-Guinea tak han seg inn i det indre av Borneo. Indonesias regjering stilte en dampbåt og militær eskorte til disposisjon. Ifølge Morten Strøksnes var Lumholtz preget av den tids rasistiske verdensbilde, og etterhvert fikk han mer respekt for naturfolkene han besøkte - han beundret deres naturkunnskap og gjestfrihet.

Han bodde på Borneo i årene 1913–1917, der han dokumenterte dyrelivet på øya og samlet verdifull informasjon og kulturgjenstander fra Dajak-folkene.

 Ettermæle 
Det står et minnesmerke over Lumholtz i parken foran Lillehammer videregående skole, og han har fått en gate på Lillehammer oppkalt etter seg.

 Bibliografi (utdrag) 
En fullstendig liste finnes i Klausen/Sørum (1993)
 Blandt Menneskeædere. 4 aars reise i Australien, København 1887, (480 sider). 
 Blandt Mexicos indianere. Kristiania 1903. (825 sider.) 
 Explorations in Mexico. The American Geographical Society of New York. Vol. XXIII, 1891. 
 American Cave-Dwellers of Sierra Madre. Proceedings of the International Congress of Antropology, Chicago. 1894. 
 Blandt Sierra Madres huleboere. «Norge», norsk kalender, Kristiania, 1895. 
 The Huichol Indians in Mexico. Bulletin of the American Museum of Natural History, Vol. X, 1898. 
 Symbolism of the Huichol Indians. Memoir of the American Museum of Natural History. III, 1900. 
 Conventionalism in the Designs of the Huichol Indians. The American Museum of Natural History, 1903. 
 Under tropenes himmel, Gyldendalske boghandel, Kristiania 1922. Nyutgave Gyldendal, Oslo 1938.

 Referanser 

 Litteratur 
 Bryn, Halfdan: De innfødte på Borneo. Carl Lumholtz' materiale antropologisk bearbeidet, Det Kongelige Norske Videnskabers Selskab, Videnskapsselskapets skrifter, Kristiania 1924
 Sejersted, Georg Wasmuth: Carl Lumholtz på forskerferd, Blix forlag 1944
 Klausen, Arne Martin/Sørum, Arve: Under tropenes himmel. Den store norske oppdager Carl Lumholtz, Tiden norsk forlag 1993 ISBN 82-10-03689-0
 Strøksnes, Morten A: Lumholtz' gjenferd, Oktober forlag 2022 ISBN 978-82-49-52567-6

 Eksterne lenker 

 Ukjente Mexico av Carl Lumholtz fra Project Gutenberg


Kategori:Norske oppdagere
Kategori:Norske forfattere av reiseskildringer
Kategori:Norske etnografer
Kategori:mesoamerikanister
Kategori:Personer fra Lillehammer kommune
Kategori:Fødsler i 1851
Kategori:Dødsfall i 1922